
1. VISPĀRĪGĀ INFORMĀCIJA

1.1. [bookmark: _Toc208892177]Iepirkuma identifikācijas numurs: ŠN 2024/7-KA
1.2. [bookmark: _Toc208892178]Iepirkuma procedūras veids: atklāts konkurss (turpmāk - iepirkums), saskaņā ar Publisko iepirkumu likuma (turpmāk – PIL) 8.panta pirmās daļas 1.punktu.
1.3. [bookmark: _Toc208892180]Informācija par pasūtītāju: 
	[bookmark: _Toc208892183]Pasūtītājs:
	VSIA „Šampētera nams”

	Reģistrācijas Nr.:
	50003000771

	Adrese:
	Ventspils iela 53-2, Rīga, LV-1002

	Tālrunis:
	+371 67808824

	E-pasts:
	info@sampeteranams.lv

	Mājas lapa:
	www.sampeteranams.lv

	Līgumslēdzēji
	VSIA “Šampētera nams” (ŠN)
Valsts sociālās apdrošināšanas aģentūra (VSAA)
Nodarbinātības valsts aģentūra (NVA)
Sociālās integrācijas valsts aģentūra (SIVA)
Valsts sociālās aprūpes centrs “Zemgale” (VSAC Zemgale)
Valsts sociālās aprūpes centrs “Rīga” (VSAC Rīga)
Valsts sociālās aprūpes centrs “Kurzeme” (VSAC Kurzeme)
Valsts sociālās aprūpes centrs “Kurzeme” (VSAC Latgale)
Veselības un darbspēju ekspertīzes ārstu komisija (VDEAVK)

	Pircēja profils
	https://www.eis.gov.lv/EKEIS/Supplier/Organizer/434




1.4. Kontaktinformācija par iepirkumu: 
VSIA “Šampētera nams” iepirkumu speciāliste/juriste Agate Brikmane, tālr. Nr. +371 66154055, e-pasta adrese: iepirkumi@sampeteranams.lv
1.5. Piedāvājuma noformēšana un iesniegšana.
Piedāvājums jāiesniedz elektroniski Elektronisko iepirkumu sistēmas (turpmāk–EIS)  e-konkursu apakšsistēmā, ievērojot šādas Pretendenta izvēles iespējas: 
1.5.1. izmantojot EIS e-konkursu apakšsistēmas piedāvātos rīkus, aizpildot minētās   sistēmas e-konkursu apakšsistēmā šā iepirkuma sadaļā ievietotās formas; 
1.5.2. elektroniski aizpildāmos dokumentus elektroniski sagatavojot ārpus EIS e-  konkursu apakšsistēmas un augšupielādējot sistēmas attiecīgajās vietnēs   aizpildītas PDF formas, t.sk. ar formā integrētajiem failiem (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem); 
1.6. Sagatavojot piedāvājumu, Pretendents ievēro, ka:
1.6.1. Prasītos dokumentus Pretendents pēc saviem ieskatiem ir tiesīgs iesniegt   elektroniskā formā, gan parakstot ar EIS piedāvāto elektronisko parakstu, gan parakstot ar drošu elektronisko parakstu un reizē ar EIS parakstu.
1.6.2. Piedāvājums jāiesniedz latviešu valodā, kvalitāti apliecinošie dokumenti (piemēram, sertifikāti) var tikt iesniegti citā valodā ar pievienotu Pretendenta apliecinātu tulkojumu latviešu valodā.  
1.6.3. Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, PIL 41.panta (5) daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.
1.6.4. Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šā iepirkuma sadaļā) ietvertos nosacījumus. 
1.6.5. Iesniegtie piedāvājumi, izņemot, ja Pretendents piedāvājumu atsauc, paliek Pasūtītāja īpašumā. 
1.6.6. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
1.6.7. Pretendenta pieteikumu paraksta persona, kurai ir tiesības pārstāvēt Pretendentu vai tās pilnvarota persona. Pilnvara ir jāiesniedz kopā ar piedāvājumu.
1.6.8. Ja piedāvājumu iepirkumam iesniedz personu apvienība, visi apvienības dalībnieki paraksta gan pieteikumu, gan tehnisko, gan finanšu piedāvājumu. Gadījumā, ja pieteikumu, tehnisko un finanšu piedāvājumu paraksta viens no apvienības dalībniekiem, piedāvājumam jāpievieno pārējo personu apvienības dalībnieku izdotu pilnvaru oriģināli vai to apliecinātas kopijas. 
1.6.9. Ja piedāvājumu iesniedz personu apvienība, piedāvājumā norāda personu, kura pārstāv personu apvienību, kā arī minētās personas atbildības apjomu. Šo informāciju ar parakstu apliecina visi personu apvienības dalībnieki. 
1.6.10. Pretendents sedz visus izdevumus, kas saistīti ar piedāvājuma sagatavošanu un iesniegšanu Pasūtītājam. Pasūtītājs neuzņemas atbildību par Pretendenta izmaksām piedāvājuma sagatavošanai un iesniegšanai neatkarīgi no iepirkuma rezultāta.       
1.7. Informācijas apmaiņas kārtība:
1.7.1. nolikums, nolikuma grozījumi un atbildes uz ieinteresēto piegādātāju jautājumiem ir publiski pieejamas Pasūtītāja pircēja profilā pie attiecīgā iepirkuma.
1.7.2. ieinteresētais piegādātājs EIS e-konkursu apakšsistēmā šī iepirkuma sadaļā var reģistrēties kā nolikuma saņēmējs, ja tas ir reģistrēts EIS kā piegādātājs.[footnoteRef:2] [2:  Informāciju par to, kā ieinteresētais piegādātājs var reģistrēties par Nolikuma saņēmēju sk. https://www.eis.gov.lv/EIS/Publications/PublicationView.aspx?PublicationId=883.] 

1.7.3. ja iepirkuma nolikumā tiek konstatētas pretrunas ar publisko iepirkumu regulējošo tiesību aktu prasībām, piemēro publisko iepirkumu regulējošo tiesību aktu nosacījumus;
1.7.4. iepirkuma komisija (turpmāk- komisija) un ieinteresētais piegādātājs vai Pretendents ar informāciju apmainās PIL noteiktajā kārtībā, izmantojot elektroniskos saziņas līdzekļus, t.sk. ar elektronisko parakstu parakstīto dokumentu sūtīšanai un saņemšanai. Mutvārdos sniegtā informācija iepirkuma ietvaros nav saistoša; 
1.7.5. paziņojumu par iepirkuma dokumentācijas grozījumiem u.c. izmaiņām ieinteresētās personas, kas reģistrējušās kā nolikuma saņēmēji, saņem uz norādītajām e-pasta adresēm. 
1.7.6. ja ieinteresētais piegādātājs ir laikus pieprasījis papildus informāciju, komisija to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām;
1.7.7. Ieinteresētais piegādātājs jautājumus par atklāta konkursa nolikuma noteikumiem uzdod rakstiskā veidā, adresējot tos komisijai un iesniedz EIS e-konkursu apakšsistēmā, vai nosūtot tos elektroniski uz elektroniskā pasta adresi: iepirkumi@sampeteranams.lv.   
1.8. Piedāvājuma iesniegšanas vieta, datums, laiks un kārtība.
1.8.1. Pretendents piedāvājumu iesniedz EIS e-konkursu apakšsistēmā, EIS sistēmā norādītajā termiņā. 
1.8.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām. 
1.8.3. Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam. 
1.8.4. Pasūtītājs līdz piedāvājumu iesniegšanas termiņa beigām var papildināt, izdarīt grozījumus iepirkuma procedūras dokumentos, ja tādējādi netiek būtiski mainītas tehniskās specifikācijas vai citas prasības, kvalifikācijas vai citas prasības.
1.8.5. Pasūtītājs ir tiesīgs pagarināt noteikto piedāvājumu iesniegšanas termiņu, publicējot paziņojumu par grozījumiem, iepirkuma procedūras izbeigšanu vai pārtraukšanu. Piedāvājumu iesniegšanas minimālais termiņš pēc dienas, kad paziņojumu par izmaiņām vai papildu informāciju iesniegts Iepirkumu uzraudzības birojam ir ne īsāks par septiņām dienām.
1.9. Piedāvājuma atvēršana:
1.9.1. Piedāvājumu atvēršanas sanāksme notiek EIS sistēmā norādītajā datumā un laikā, ievērojot normatīvajos aktos noteikto kārtību; 
1.9.2. Iesniegto piedāvājumu atvēršanas procesam var sekot līdzi arī tiešsaistes režīmā EIS e-konkursu apakšsistēmā;
1.9.3. Piedāvājumu atvēršana ir uzskatāma par atklātu, jo piedāvājumu atvēršanas protokols pēc piedāvājumu atvēršanas tiks publicēts pircēja profilā.





2. INFORMĀCIJA PAR IEPIRKUMA PRIEKŠMETS
2.1. Atklāta konkursa iepirkuma priekšmets ir kondicionieru, gaisa dzesēšanas iekārtu un ventilācijas iekārtu apkope, diagnostika un remonts saskaņā ar atklāta konkursa tehnisko specifikāciju – tehnisko piedāvājumu (3. pielikums), (turpmāk – Tehniskā specifikācija), katrai iepirkuma daļai.
2.2. Iepirkums sadalīts 9. daļās:

	Iepirkuma daļas
	Pakalpojuma sniegšanas vietas

	1.daļa
	VSIA “Šampētera nams”

	2.daļa
	Valsts sociālās apdrošināšanas aģentūra

	3.daļa
	Nodarbinātības valsts aģentūra

	4.daļa
	Sociālās integrācijas valsts aģentūra

	5.daļa
	Valsts sociālās aprūpes centrs “Zemgale”

	6.daļa
	Valsts sociālās aprūpes centrs “Rīga”

	7.daļa
	Valsts sociālās aprūpes centrs “Latgale”

	8.daļa
	Valsts sociālās aprūpes centrs “Kurzeme”

	9.daļa
	Veselības un darbspēju ekspertīzes ārstu valsts komisija



2.3. [bookmark: _Hlk64022042]Iepirkuma nomenklatūra (CPV kods): 50730000-1 (Dzesēšanas ierīču remonta un tehniskās apkopes pakalpojumi).
2.4. Līguma slēgšanas periods: 36 (trīsdesmit seši) mēneši, laika periodā 01.02.2025. – 31.01.2028.
2.5. Pakalpojuma sniegšanas vietas: saskaņā ar Tehniskajās specifikācijās (3.pielikums) norādītajām adresēm.
2.6. Pretendents var iesniegt piedāvājumu vienai, vairākām vai visām iepirkuma daļām. Pretendentiem nav tiesību iesniegt piedāvājumu variantus.
2.7. Plānotais iepirkuma līguma izpildes termiņš var mainīties, ja tam ir objektīvs iemesls, piemēram, pastāv tiesiski vai cita veida šķēršļi iepirkuma līguma noslēgšanai, objekta nodošanai pretendentam, kuram piešķiramas līguma slēgšanas tiesības norādītajā laikā, kā arī, ja uzvarētāja piedāvātā līguma cena pārsniedz vai nesasniedz plānoto finansējumu.

3. PRETENDENTAM IZVIRZĪTĀS PRASĪBAS, IESNIEDZAMIE DOKUMENTI
3.1. Iepirkumā var piedalīties piegādātāji PIL 1. panta 22. punkta izpratnē, kuri ir iesnieguši nolikumā minētos dokumentus.  Piedalīšanās iepirkumā ir pretendenta brīvas gribas izpausme.
3.2. Ja piedāvājumu iesniedz piegādātāju apvienība, tad atbilstību kvalifikācijas prasībām, pretendents kā piegādātāju apvienība var apliecināt kopumā (piemēram, prasību par nepieciešamo finanšu apgrozījumu var apliecināt tikai viens no piegādātāju apvienības dalībniekiem vai arī vairāki dalībnieki kopumā u.tml.). Ja pretendents iesniedz piedāvājumu kā piegādātāju apvienība, tad apvienības dalībniekiem ir jābūt atbildīgiem par iepirkuma līguma izpildi un jāpierāda pasūtītājam, ka to rīcībā būs nepieciešamie resursi, iesniedzot piegādātāju apvienības dalībnieku apliecinājumu vai vienošanos par sadarbību konkrētā līguma izpildē. 
3.3. Apliecinājumā vai vienošanās jāiekļauj šāda informācija:
3.3.1. piegādātāju apvienības nosaukums (kas ir arī pretendenta nosaukums) un apvienības faktiskā adrese;
3.3.2. piegādātāju apvienības dibināšanas mērķis un darbības (spēkā esamības) termiņš;
3.3.3. apliecinājums, ka piegādātāju apvienība un tās dalībnieku sastāvs paliks nemainīgs līdz iepirkuma  beigām;
3.3.4. informācija par piegādātāju apvienības dalībnieku atbildību iepirkuma līguma izpildes gadījumā, norādot katra dalībnieka līguma darbu daļu un tās līgumcenu, atbildības apmēru, norādot atbildību par saimnieciskajām un finansiālajām darbībām;
3.3.5. apliecinājums, ka dalībnieki, uz kuru saimnieciskajām un finansiālajām iespējām piegādātāju apvienība balstās ir solidāri atbildīgi par iepirkuma līguma izpildi gadījumā, ja pretendentam tiks piešķirtas līguma slēgšanas tiesības;
3.3.6. informācija par piegādātāju apvienības vadošo dalībnieku un personu, kas apvienību pārstāv iepirkumā. Ja nav norādīta persona, kura pārstāv piegādātāju apvienību iepirkumā, tad visi piegādātāju apvienības dalībnieki paraksta pieteikumu iepirkumam;
3.3.7. pilnvarojumu dalībniekam, kurš tiesīgs rīkoties visu apvienības dalībnieku vārdā un to vietā, norādot dalībnieka pilnvarotās personas ieņemamo amatu, vārdu un uzvārdu;
3.3.8. apliecinājumu par to, ja apvienībai tiks piešķirtas līguma slēgšanas tiesības, tā 5 (piecu) darbdienu laikā no pasūtītāja nosūtītā uzaicinājuma parakstīt iepirkuma līgumu paziņošanas (saņemšanas) dienas pēc savas izvēles izveidos personālsabiedrību un reģistrēs Latvijas Republikas Uzņēmumu reģistra Komercreģistrā vai noslēgs sabiedrības līgumu, vienojoties par apvienības dalībnieku atbildības sadalījumu, paredzot solidāru atbildību par līguma izpildi dalībniekiem, uz kuru saimnieciskajām un finansiālajām iespējām piegādātāju apvienība balstās.
3.4. Lai pārliecinātos, ka uz Pretendentiem, kuriem būtu piešķiramas iepirkuma līguma slēgšanas tiesības, neattiecas PIL 42. panta otrajā daļā minētie Pretendentu izslēgšanas noteikumi, iepirkuma komisija iegūst informāciju PIL 42. pantā noteiktajā kārtībā. Šajā punktā minēto pārbaudi, komisija veic tikai Pretendentam, kuram būtu piešķiramas iepirkuma līguma slēgšanas tiesības. Gadījumā, ja uz pretendentu attiecas kāds no PIL 42. panta otrās daļas 1.,2, 3., 4., 5., 6., 7., 10., 11., 12., 13., un 14. punktā minētajiem izslēgšanas gadījumiem, tas norāda to piedāvājumā, un, ja tiek atzīts par tādu, kuram būtu piešķiramas līguma slēgšanas tiesības, tas ir tiesīgs iesniegt pierādījumus uzticamības nodrošināšanai, saskaņā ar PIL 43.pantu.
3.5. PIL 42. panta otrajā daļā (1.-14.punktā) minētie izslēgšanas nosacījumi attiecas uz jebkuru no personām, kas minētas PIL 42. panta 3. daļā.

3.6. Kvalifikācijas prasības un iesniedzamie dokumenti:

	Nr.pk.
	Prasības
	Iesniedzamie dokumenti


	3.6.1.
	Pretendenta apliecinājums par piedalīšanos konkursā, kas jāparaksta pretendenta pārstāvim ar pārstāvības tiesībām vai tā pilnvarotai personai.
Ja pretendents ir piegādātāju apvienība un sabiedrības līgumā nav atrunātas pārstāvības tiesības vai nav izsniegta pilnvara, pieteikuma oriģināls jāparaksta katras personas, kas iekļauta piegādātāju apvienībā, pārstāvim ar pārstāvības tiesībām.
	Jāiesniedz pieteikums dalībai atklātā konkursā (nolikuma 1.pielikums).

Dokuments, kas apliecina Pretendenta pārstāvja pārstāvības (paraksta) tiesības. Ja pieteikumu paraksta persona, kuras paraksta tiesības ir reģistrētas Latvijas Republikas Komercreģistrā, dokuments, kas apliecina Pretendenta pārstāvja pārstāvības (paraksta) tiesības, nav jāiesniedz.
Ja tiek iesniegta pilnvara, pilnvarai pievieno pilnvaras devēja pārstāvības (paraksta) tiesības apliecinošu dokumentu.

	3.6.2.
	Pretendents un tā norādītie apakšuzņēmēji spēkā esošajos normatīvajos aktos noteiktajos gadījumos un kārtībā ir reģistrēti Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs.

Ja Pretendents ir personu apvienība, tad šī prasība attiecināma uz katru personu apvienības dalībnieku.
Ja piedāvājumu iesniedz personālsabiedrība, tad šī prasība attiecināma uz personālsabiedrību un atsevišķi uz katru personālsabiedrības biedru.
	Pretendentu (personu apvienības dalībnieku, personālsabiedrības, personālsabiedrības biedru) un tā norādīto apakšuzņēmēju, kas reģistrēti Latvijas Republikas Uzņēmumu reģistra Komercreģistrā, reģistrācijas faktu komisija pārbauda Uzņēmumu reģistra tīmekļvietnē. 

Pretendentiem (personu apvienības dalībniekiem, personālsabiedrībai, personālsabiedrības biedriem) un tā norādītiem apakšuzņēmējiem, kas reģistrēti ārvalstīs – jāiesniedz komersanta reģistrācijas apliecības kopija vai līdzvērtīgas iestādes izdots dokuments, kas ir atbilstošs attiecīgās valsts normatīviem aktiem. 
Ja tādas nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par Pretendenta reģistrācijas Nr. un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu), vai norāda precīzu iestādes tīmekļa vietnes adresi, kur attiecīgu informāciju var pārbaudīt.

	3.6.3.
	Pretendentam ir jābūt Valsts vides dienesta izsniegtai un spēkā esošai licencei darbībām ar ozona slāni noārdošām vielām vai fluorētām siltumnīcefekta gāzēm saskaņā ar 19.10.2021. noteikumu Nr. 704 “Prasības darbībām ar ozona slāni noārdošām vielām un fluorētām siltumnīcefekta gāzēm” prasībām.
	Par pretendenta atbilstību iepirkuma nolikumā izvirzītajai prasībai iepirkuma komisija patstāvīgi pārliecināsies Valsts vides dienesta tīmekļvietnē publiski pieejamā reģistrā “Aukstuma aģenti” interneta vietnē: https://registri.vvd.gov.lv/izsniegtas-atlaujas-un-licences/aukstuma-agenti/licences-darbibam-ar-aukstuma-agentiem/.

Eiropas Savienībā reģistrēts komersants – iesniedz Eiropas Savienības dalībvalsts kompetentas institūcijas izsniegtu spēkā esošu dokumentu (oriģinālu vai apliecinātu kopiju), kas apliecina pretendenta tiesības veikt darbības ar ozona slāni noārdošām vielām un fluorētām siltumnīcefekta gāzēm.

	3.6.4.
	Pretendenta rīcībā ir jābūt speciālistam  (-iem), kuram ir spēkā esošs sertifikāts darbībām ar ozona slāni noārdošām vielām un fluorētām siltumnīcefekta gāzēm.

 
	Jāsniedz informācija par Pretendenta piedāvāto personālu.

Par pretendenta atbilstību Iepirkuma nolikumā izvirzītajai prasībai attiecībā uz speciālistu sertifikātiem darbībām ar ozona slāni noārdošām vielām un fluorētām siltumnīcefekta gāzēm - iepirkuma komisija patstāvīgi pārliecināsies Valsts vides dienesta tīmekļvietnē publiski pieejamā reģistrā “Sertificētās personas darbībām ar aukstuma aģentiem” interneta vietnē: https://registri.vvd.gov.lv/izsniegtas-atlaujas-un-licences/aukstuma-agenti/sertificeto-specialistu-saraksts/

	3.6.5.
	Pretendenta speciālista atbilstība Ministru kabineta 09.12.2002. noteikumu Nr. 526 „Darba aizsardzības prasības, lietojot darba aprīkojumu” vai Ministru kabineta 18.03.2014. noteikumu Nr. 143 „Darba aizsardzības prasības, strādājot augstumā” prasībām.

	Jāiesniedz apliecinājums, ka Pretendenta darbinieki, kuri veiks iekārtu apkopi Pasūtītāja objektos, ir saņēmuši apliecību (sertifikātu), kas apliecina, ka darbinieks ir apmācīts darbam, lietojot darba aprīkojumu un strādājot augstumā, kas atbilst augstkāpēju darbam (darbs virs 5 m), saskaņā ar Ministru kabineta 09.12.2002. noteikumiem Nr. 526 „Darba aizsardzības prasības, lietojot darba aprīkojumu” vai Ministru kabineta 18.03.2014. noteikumiem Nr. 143 „Darba aizsardzības prasības, strādājot augstumā”. Apliecinājumā norāda informāciju par izsniegtajām atļaujām, sertifikātiem.

	3.6.6.
	Pretendentam iepriekšējo 3 (trīs) gadu (2021., 2022., 2023. un 2024.gadā līdz piedāvājumu iesniegšanas termiņa beigām) ir pieredze kondicionieru apkalpošanas un remontdarbu pakalpojumu sniegšanas jomā. Apkopes un remontdarbu pakalpojumi sniegti ne mazāk kā 3 (trīs) dažādiem pakalpojumu saņēmējiem.
	Jāiesniedz Pretendenta pieredzes apraksts, atbilstoši nolikuma 3.6.6. punkta prasībām un nolikuma formai (2.pielikums).

Jāiesniedz pozitīvas atsauksmes no katra pakalpojuma saņēmēja  par norādīto līgumu izpildi.

	3.6.7.
	Pretendentam līguma slēgšanas gadījumā ir pienākums 10 (desmit) dienu laikā no Līguma parakstīšanas dienas iesniegt Pasūtītājam savas civiltiesiskās apdrošināšanas polises kopiju ar maksimālo atbildības limitu 150 000,00 EUR (simtu piecdesmit tūkstoši eiro).
	Pieteikuma veidlapā (1.pielikumā) 5.2.punktā iekļauts Pretendenta apliecinājums:
ka līguma slēgšanas gadījumā 10 (desmit) dienu laikā no Līguma parakstīšanas dienas iesniegs Pasūtītājam savas civiltiesiskās apdrošināšanas polises kopiju ar maksimālo atlīdzības limitu 150 000,00 EUR (simtu piecdesmit tūkstoši eiro).

	3.6.8.
	Pretendentu, kuram būtu piešķiramas līguma slēgšanas tiesības, izslēdz no dalības iepirkuma procedūrā, ja uz to attiecināms kāds no PIL 42.panta otrās daļas 1., 2., 3., 4., 5., 6., 7., 10., 11., 12., 13., 14. punktā noteiktajiem izslēgšanas iemesliem.
Minētie izslēgšanas iemesli attiecas arī uz jebkuru no šādām personām:
1. uz personālsabiedrības biedru, ja pretendents ir personālsabiedrība,
1. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām,
1. uz pretendenta norādīto apakšuzņēmēju, kuram nododamās līguma daļas vērtība ir vismaz 10000 euro,
1. PIL 42.panta otrās daļas 1., 2. un 3. punkts – uz personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē,
1. PIL 42.panta otrās daļas 1., 2. un 11. punkts – uz pretendenta patieso labuma guvēju.
	Komisija pārbauda pretendentu, ievērojot PIL 42.pantā noteikto kārtību.
Ja Latvijā reģistrēta pretendenta vai personu apvienības dalībnieka (ja pretendents ir personu apvienība), kas ir akciju sabiedrība un tam vairāk nekā 25% kapitāla daļu (akciju) īpašnieks vai turētājs nav Latvijā reģistrēta juridiskā persona vai personu apvienība, tad pretendents to norāda savā piedāvājumā. 
Ja pretendents tiek atzīts par tādu, kuram būtu piešķiramas līguma slēgšanas tiesības, tad:
1) ja Ministru kabineta noteiktajā informācijas sistēmā nav pieejami dati par PIL 42.panta otrās daļas 3.punktā minēto izslēgšanas iemeslu, kad pretendents vai tā apakšuzņēmējs (kuram izpildei nododamās līguma daļas vērtība ir vismaz 10 000 euro), vai personas, uz kuras iespējām pretendents balstās, izslēdzams no dalības iepirkuma procedūrā, iesniedz komisijai apliecinājumu, ka uz pretendentu šie nosacījumi neattiecas;
2) ārvalstī reģistrēta juridiskā persona iesniedz komisijai reģistrācijas valsti apliecinošu dokumentu.

	3.6.9.
	Pretendentu, kuram būtu piešķiramas iepirkuma līguma slēgšanas tiesības, pārbauda Starptautisko un Latvijas Republikas nacionālo sankciju likuma 11.1 panta pirmajā daļā minētajos gadījumos.
	1) Komisija pārbauda pretendentu publiski pieejamā tīmekļvietnē: https://www.lursoft.lv/

Attiecībā uz ārvalstī reģistrētu pretendentu ziņas par Sankciju likuma 11.¹ panta pirmajā daļā minētajām personām komisija iegūst vienā no šādiem veidiem:
1. pieprasot pretendentam iesniegt ārvalsts kompetentās institūcijas izziņu*, nosakot informācijas sniegšanas termiņu ne īsāku par 10 darbdienām pēc pieprasījuma izsniegšanas vai nosūtīšanas dienas (tai skaitā izziņā pieprasa norādīt ziņas par patieso labuma guvēju vai ziņas par to, ka patieso labuma guvēju noskaidrot nav iespējams);
1. patstāvīgi;
1. ja ārvalsts kompetentās institūcijas izziņa netiek izsniegta, to var aizstāt ar zvērestu vai, ja zvēresta došanu attiecīgās valsts normatīvie akti neparedz, – ar paša pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī.
*ja pretendentam izziņas ir pieejamas uz piedāvājuma iesniegšanas brīdi, tad tās var pievienot piedāvājumam, iesniedzot dokumentus e-konkursu apakšsistēmas sadaļā “Izslēgšanas nosacījumi un atlases prasības”

	3.6.10.
	Personas, uz kuras iespējām pretendents balstās, un apakšuzņēmēji:
Pretendents drīkst balstīties uz citu personu iespējām, neatkarīgi no savstarpējo attiecību tiesiskā rakstura: pretendents var balstīties uz citu personu tehniskajām un profesionālajām iespējām - šādā gadījumā piegādātājs pierāda pasūtītājam, ka tā rīcībā būs nepieciešamie resursi, un apliecina sadarbību konkrētā līguma izpildē tajā līguma daļā, kuras izpildei attiecīgās personas spējas ir nepieciešamas.

Pretendents drīkst nodot apakšuzņēmējam līguma daļas veikšanu, piesaistot iepirkuma līguma izpildē – piedāvājumā iesniedz informāciju par tiem apakšuzņēmējiem, kuriem nododamās līguma daļas vērtība ir vismaz 10 000 euro.
	1) Ja pretendents balstās uz citu personu iespējām, tas iesniedz informāciju atbilstoši nolikuma 1.pielikuma “Pieteikums” 2.punkta prasībām.
2) Pretendents savā piedāvājumā norāda  apakšuzņēmējus, ko piesaistīs iepirkumā līguma izpildē, ja tiem nododamās līguma daļas vērtība ir vismaz 10 000 euro, iesniedzot informāciju atbilstoši nolikuma 1.pielikuma “Pieteikums” 2.punkta prasībām.


	3.6.11.
	Ja piedāvājumu iesniedz piegādātāju apvienība, tad atbilstību kvalifikācijas prasībām, pretendents kā piegādātāju apvienība var apliecināt kopumā (piemēram, prasību par nepieciešamo finanšu apgrozījumu var apliecināt tikai viens no piegādātāju apvienības dalībniekiem vai arī vairāki dalībnieki kopumā u.tml.). 
Ja pretendents iesniedz piedāvājumu kā piegādātāju apvienība, tad apvienības dalībniekiem ir jābūt atbildīgiem par iepirkuma līguma izpildi un jāpierāda pasūtītājam, ka to rīcībā būs nepieciešamie resursi, iesniedzot piegādātāju apvienības dalībnieku apliecinājumu vai vienošanos par sadarbību konkrētā līguma izpildē.
	1) Ja pretendents piedāvājumu iesniedz kā piegādātāju apvienība, tas iesniedz informāciju atbilstoši nolikuma 1.pielikuma “Pieteikums” 1.punkta prasībām.

Piegādātāju apvienības apliecinājumā vai vienošanās jāiekļauj šāda informācija:
piegādātāju apvienības nosaukums (kas ir arī pretendenta nosaukums) un apvienības faktiskā adrese;
piegādātāju apvienības dibināšanas mērķis un darbības (spēkā esamības) termiņš;
apliecinājums, ka piegādātāju apvienība un tās dalībnieku sastāvs paliks nemainīgs līdz iepirkuma  beigām;
informācija par piegādātāju apvienības dalībnieku atbildību iepirkuma līguma izpildes gadījumā, norādot katra dalībnieka līguma darbu daļu un tās līgumcenu, atbildības apmēru, norādot atbildību par saimnieciskajām un finansiālajām darbībām;
apliecinājums, ka dalībnieki, uz kuru saimnieciskajām un finansiālajām iespējām piegādātāju apvienība balstās ir solidāri atbildīgi par iepirkuma līguma izpildi gadījumā, ja pretendentam tiks piešķirtas līguma slēgšanas tiesības;
informācija par piegādātāju apvienības vadošo dalībnieku un personu, kas apvienību pārstāv iepirkumā. Ja nav norādīta persona, kura pārstāv piegādātāju apvienību iepirkumā, tad visi piegādātāju apvienības dalībnieki paraksta pieteikumu iepirkumam;
pilnvarojumu dalībniekam, kurš tiesīgs rīkoties visu apvienības dalībnieku vārdā un to vietā, norādot dalībnieka pilnvarotās personas ieņemamo amatu, vārdu un uzvārdu;
apliecinājumu par to, ja apvienībai tiks piešķirtas līguma slēgšanas tiesības, tā 5 (piecu) darbdienu laikā no pasūtītāja nosūtītā uzaicinājuma parakstīt iepirkuma līgumu paziņošanas (saņemšanas) dienas pēc savas izvēles izveidos personālsabiedrību un reģistrēs Latvijas Republikas Uzņēmumu reģistra Komercreģistrā vai noslēgs sabiedrības līgumu, vienojoties par apvienības dalībnieku atbildības sadalījumu, paredzot solidāru atbildību par līguma izpildi dalībniekiem, uz kuru saimnieciskajām un finansiālajām iespējām piegādātāju apvienība balstās.



3.7. Eiropas vienotais iepirkuma procedūras dokuments.
3.7.1. Pretendents var iesniegt Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām Pretendentu atlases prasībām. Ja Pretendents izvēlēsies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām Pretendentu atlases prasībām, tam jāiesniedz šo dokumentu arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura  vērtība ir vismaz 10 000 euro. Piegādātāju apvienībai jāiesniedz atsevišķu Eiropas vienoto iepirkuma procedūras dokumentu par katru tās dalībnieku.
3.7.2. Pretendents var Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
3.7.3. Pasūtītājam jebkurā konkursa stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu atlases prasībām. Iepirkuma veicējs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
3.7.4. Eiropas vienotā iepirkuma procedūras dokumenta piemērošanas kārtību iepirkuma procedūrās nosaka Ministru kabinets. Eiropas vienotā iepirkuma procedūras dokumenta veidlapu paraugus nosaka Eiropas Komisijas 2016. gada 5. janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam.[footnoteRef:3] [3:  Eiropas vienotais iepirkuma dokuments pieejams Eiropas Komisijas mājaslapā: https://ec.europa.eu/growth/tools-databases/espd,  kā arī Word formātā Iepirkumu uzraudzības biroja mājaslapā.] 


4. TEHNISKAJAM PIEDĀVĀJUMAM IZVIRZĪTĀS PRASĪBAS, IESNIEDZAMIE DOKUMENTI
4.1. Pretendenta tehniskais piedāvājums un iesniedzamie dokumenti:
	Nr.p.k.
	Prasības
	Iesniedzamie dokumenti

	4.1.1.
	Tehniskais piedāvājums ir Pretendenta parakstīta un iesniegta Tehniskās specifikācijas veidlapa.
Pretendentam jāapliecina, ka ir pilnībā iepazinies ar Tehnisko specifikāciju (nolikuma 3.pielikums).

	Pretendentam jāiesniedz parakstītas Tehniskās specifikācijas attiecīgajā iepirkuma daļā, uz kuru pretendents iesniedz piedāvājumu (nolikuma 3.pielikums), kuru iesniedzot Pretendents apliecina, ka apņemas nodrošināt pakalpojuma sniegšanu atbilstoši tehniskajā specifikācijā izvirzītajām prasībām.



4.2. Tehniskās specifikācijas sagatavotas 2024.gada 7. novembrī.

5. FINANŠU PIEDĀVĀJUMS
5.1. Pretendenta finanšu piedāvājums un iesniedzamie dokumenti:
	Nr.p.k.
	Prasības
	Iesniedzamie dokumenti

	5.1.1.
	Finanšu piedāvājumā jānorāda visi izdevumi un izmaksas, kas rodas pretendentam, lai pilnīgi un pienācīgā kvalitātē un pilnā apjomā sniegtu tehniskajā specifikācijā minētos pakalpojumus. 

	Pretendentam jāiesniedz finanšu piedāvājums par attiecīgo daļu, kurai tiek iesniegts piedāvājums.
Finanšu piedāvājumu pretendents sagatavo un iesniedz atbilstoši finanšu piedāvājuma formai nolikuma 4.pielikumā exel formātā. Pretendentam finanšu piedāvājuma kopējā cena jānorāda EUR bez PVN, ar diviem cipariem aiz komata, jāievada  EIS sistēmas attiecīgajā ievadlaukā.
Nevienā no finanšu piedāvājuma pozīcijām nedrīkst piedāvāt “0” izmaksas.



5.2. Papildus informācija:
5.2.1. Pretendentam jāparedz tehnisko apkopju izmaksās darba samaksu par filtru nomaiņu. Par filtra materiālu izmaksām Līguma ietvaros Pasūtītājs vienosies ar Izpildītāju atsevišķi, piestādot tāmi un rēķinu. Pasūtītāja rīcībā nav precīzs zināms filtru saraksts un to parametri, kā arī maiņas biežums, tāpēc filtru materiālu izmaksas nav jāiekļauj apkopes izmaksās. Filtra maiņas nepieciešamība tiks vērtēta un konstatēta Līguma izpildes gaitā.
5.2.2. Tehnisko apkopju izmaksās ir jāiekļauj arī pacēlāju izmantošana, noma, transportēšana un visi ar pacēlāju izmantošanu saistītie izdevumi.

6. PIEDĀVĀJUMA IZSKATĪŠANA UN VĒRTĒŠANA, LĒMUMA PIEŅEMŠANA
6.1. Piedāvājuma izvēles kritērijs ir saimnieciski izdevīgākais piedāvājums, kurš  atbilst visām nolikumā noteiktajām prasībām un saņēmis vērtējamā daļā lielāko punktu skaitu.
6.2. Komisija vērtēšanu veic slēgtās sēdēs.
6.3. Saskaņā ar 28.02.2017. Ministru kabineta noteikumu Nr.107 16.punktu, komisijai ir tiesības Pretendentu kvalifikācijas atbilstības pārbaudi veikt tikai tam Pretendentam, kuram būtu piešķiramas iepirkuma līguma slēgšanas tiesības. Pasūtītājs ir tiesīgs izlemt par šajā punktā minētās kārtības izmantošanu vērtēšanas gaitā, attiecīgi to protokolējot. Piemērojot šo kārtību, pirms nosaka Pretendentu, kuram būtu piešķiramas līguma slēgšanas tiesības, komisija veic aritmētisku kļūdu pārbaudi visu Pretendentu piedāvājumos.
6.4. Piedāvājuma vērtēšanas pamatnoteikumi:
6.4.1. [bookmark: _Hlk524691092]Komisija piedāvājumu vērtēšanu veic slēgtās sēdēs: piedāvājumu noformējuma pārbaude, Pretendentu kvalifikācijas pārbaude, tehnisko piedāvājumu atbilstības pārbaude, finanšu piedāvājumu atbilstības pārbaude, punktu piešķiršana un piedāvājumu izvēle. 
6.5. Piedāvājuma noformējuma pārbaude:
6.5.1. Komisija pārbauda vai Pretendenta iesniegtais piedāvājums atbilst nolikuma 1.6.punktā noteiktajām prasībām.
6.5.2. Ja piedāvājums neatbilst kādai no piedāvājumu noformējuma prasībām, komisija lemj par šī piedāvājuma tālāku izskatīšanu.
6.6. [bookmark: _Ref70754485][bookmark: _Toc98233124]Pretendentu kvalifikācijas pārbaude:
6.6.1. Pretendentu kvalifikācijas pārbaudē komisija pārbauda Pretendenta atbilstību nolikuma 3.sadaļā noteiktajām prasībām un Pretendenta iesniegtajiem dokumentiem. Konstatējot neatbilstību, komisija vērtēs to nozīmību.
6.6.2. Ja Pretendenta kvalifikācija neatbilst nolikuma 3.sadaļā noteiktajā prasībām, komisija lemj par piedāvājuma noraidīšanu.
6.6.3. [bookmark: _Ref70754509][bookmark: _Toc98233125]Pretendents tiek noraidīts un piedāvājums netiek tālāk izvērtēts, ja komisija konstatē, ka Pretendents iesniedzis nepatiesu informāciju savas kvalifikācijas novērtēšanai, nav sniedzis komisijas pieprasīto papildus informāciju komisijas noteiktajā termiņā.
6.7. Tehniskā piedāvājuma pārbaude:
6.7.1. Pēc Pretendentu kvalifikācijas pārbaudes komisija pārbauda vai Pretendents iesniedzis Tehnisko piedāvājumu.
6.7.2. Ja komisija konstatē, ka Pretendents Tehnisko piedāvājumu nav iesniedzis, komisija Pretendenta piedāvājumu tālāk nevērtē.
6.7.3. Ja Tehniskais piedāvājums iesniegts, Pretendenta piedāvājums tiek virzīts finanšu piedāvājuma vērtēšanai.
6.8.  Finanšu piedāvājuma pārbaude:
6.8.1. Komisija veic aritmētisko kļūdu pārbaudi Pretendentu finanšu piedāvājumos. Ja komisija konstatē aritmētiskās kļūdas, komisija šīs kļūdas labo. Par konstatētajām kļūdām un laboto piedāvājumu, komisija informē Pretendentu, kura piedāvājumā kļūdas tika konstatētas un labotas. Vērtējot piedāvājumu, komisija ņem vērā veiktos labojumus.
6.8.2. Komisija pārbauda, vai piedāvājums nav nepamatoti lēts PIL 53.pantā noteiktajā kārtībā un apjomā. Gadījumā, ja iepirkuma komisija konstatē, ka Pretendenta iesniegtais finanšu piedāvājums varētu būt nepamatoti lēts, tā pirms piedāvājuma iespējamās noraidīšanas rakstveidā pieprasa Pretendentam detalizētu paskaidrojumu PIL 53.pantā noteiktajā kārtībā un apjomā. Ja iepirkuma komisija konstatē, ka Pretendenta iesniegtais finanšu piedāvājums ir nepamatoti lēts, iepirkuma komisija atzīst Pretendenta finanšu piedāvājumu par neatbilstošu iepirkuma nolikumā izvirzītajām prasībām un noraida tā iesniegto piedāvājumu.
6.9. Pēc finanšu piedāvājuma atbilstības pārbaudes nolikuma prasībām, komisija izvēlas saimnieciski izdevīgākos piedāvājumus katrā daļā Līguma slēgšanas tiesību piešķiršanai.

6.10.  Saimnieciski izdevīgākā piedāvājuma noteikšana:

	Kritērijs
	Vērtēšanas kritērija nosaukums
	Kritērija maksimālais punktu skaits
	Punktu piešķiršanas aprēķina formula

	A
	Iekārtu tehniskā apkope
	60
	Pretendenta punktu skaits = Zemākā piedāvātā cena/Pretendenta piedāvātā cena *60

	B
	Iekārtu diagnostika un remonts
	20
	Pretendenta punktu skaits = Zemākā piedāvātā cena/Pretendenta piedāvātā cena *20

	C
	Iekārtu demontāža
	5
	Pretendenta punktu skaits = Zemākā piedāvātā cena/Pretendenta piedāvātā cena *5

	D
	Iekārtu utilizācija
	5
	Pretendenta punktu skaits = Zemākā piedāvātā cena/Pretendenta piedāvātā cena *5

	E
	Garantijas laiks remontdarbiem un detaļām
	10
	Pretendenta punktu skaits = Pretendenta piedāvātais laiks/Garākais piedāvātais laiks *10

	KOPĒJAIS PUNKTU SKAITS
	100
	Kopējais punktu skaits = A+B+C+D+E



6.11. Ja pēc vērtēšanas kritērijiem Pretendenti saņem vienādu punktu skaitu, tad komisija izvēlas to Pretendentu, kurs ieguvis lielāko punktu skaitu izvēles kritērijā A “Iekārtu tehniskā apkope”.
6.12. Ja Iepirkuma komisija konstatē, ka pretendents būtu izslēdzams no dalības iepirkuma procedūrā, pamatojoties uz Publisko iepirkumu likuma  42.panta otrās daļas 1.,2., 3., 4., 5., 6., 7., 10., 11., 12., 13. un 14. punktā minētajiem izslēgšanas iemesliem, tai skaitā saistībā ar šā likuma 42. panta trešās daļas 1., 4. un 5. punktā minēto personu, un nav piemērojami šā likuma 42. panta ceturtās daļas 2., 3., 4., 5. un 6. punktā noteiktie izņēmumi, Iepirkuma komisija dod pretendentam tiesības termiņā, kas ir vismaz 10 dienas pēc informācijas pieprasījuma nosūtīšanas dienas, iesniegt skaidrojumu un pierādījumus, kas apliecina pretendenta uzticamību saskaņā ar šā panta noteikumiem. Uzticamības nodrošināšanai iesniegto pierādījumu vērtēšanu Iepirkuma komisija veic saskaņā ar Publisko iepirkumu likuma 43.pantu.
6.13. Iepirkuma komisija neizslēdz pretendentu no dalības iepirkuma procedūrā Publisko iepirkumu  likuma 42.panta ceturtajā daļā noteiktajos gadījumos.
6.14. Komisija, pirms gala lēmuma pieņemšanas pārliecināsies, vai uz pretendentu, kuram piešķirama līguma slēgšanas tiesības nav attiecinātas sankcijas pēc Starptautisko un Latvijas Republikas nacionālo sankciju likuma, kas varētu ietekmēt Līguma izpildi, proti, vai noslēdzamā Līguma izpildi neapdraud subjektam piemērotās sankcijas un rīkosies saskaņā ar Starptautisko un Latvijas Republikas nacionālo sankciju likuma 11.prim pantu.
6.15. Visi Pretendenti tiek rakstveidā informēti par iepirkuma rezultātu 3 (trīs) darbdienu laikā no lēmuma par Līguma slēgšanas tiesību piešķiršanu katrā attiecīgajā iepirkuma daļā pieņemšanas dienas, Elektroniskajā iepirkumu sistēmā nosūtot pretendentam rakstveida paziņojumu par Līguma slēgšanas tiesību piešķiršanu un izvietojot informāciju Pircēja profilā.
6.16. Pretendentam līguma slēgšanas gadījumā ir pienākums 10 (desmit) dienu laikā no Līguma parakstīšanas dienas iesniegt Pasūtītājam savas civiltiesiskās apdrošināšanas polises kopiju ar maksimālo atbildības limitu 150 000,00 EUR (simtu piecdesmit tūkstoši eiro).

7. IEPIRKUMA KOMISIJA, TĀS TIESĪBAS UN PIENĀKUMI
7.1. Iepirkuma komisija darbojas saskaņā ar šo nolikumu, Publisko iepirkumu likumu un citiem publiskos iepirkumus regulējošiem normatīvajiem aktiem.
7.2. Iepirkuma komisijas sēdes vada komisijas priekšsēdētājs. Priekšsēdētāja prombūtnes laikā komisijas priekšsēdētāja pienākumus pilda komisijas priekšsēdētāja vietnieks. 
7.3. Iepirkuma komisijas sēdes var notikt, ja tajās piedalās vismaz divas trešdaļas no komisijas locekļiem. 
7.4. Iepirkuma komisijas lēmumi tiek pieņemti sēdes laikā, atklāti balsojot. Lēmums ir pieņemts, ja par to balso vairākums no sēdē klātesošajiem komisijas locekļiem. Ja balsis sadalās līdzīgi, tad izšķirošā ir komisijas priekšsēdētāja balss. 
7.5. Iepirkuma komisijai ir tiesības: 
7.5.1. lemt par pretendenta noraidīšanu, par piedāvājuma tālāku neizskatīšanu un noraidīšanu šajā nolikumā minētajos gadījumos; 
7.5.2. labot finanšu piedāvājumos konstatētās aritmētiskās kļūdas;
7.5.3. pieaicināt atzinuma sniegšanai ekspertu (-us);
7.5.4. pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, ja tas nepieciešams pretendenta un tā piedāvājuma izvērtēšanai, kā arī lūgt, lai kompetenta persona izskaidro dokumentus, kas iesniegti iepirkumu komisijai;
7.5.5. uzdot pretendentam jautājumus par piedāvājumā ietvertās informācijas  paskaidrošanu un pieprasīt citu informāciju no pretendenta, ja tas nepieciešams piedāvājuma izvērtēšanai;
7.5.6. jebkurā brīdī pārtraukt iepirkumu, ja tam ir objektīvs pamatojums;
7.5.7. neizpaust konkrēto informāciju, ja tā var kaitēt sabiedrības interesēm vai tādējādi tiktu pārkāptas pretendenta likumīgās komerciālās intereses vai godīgas konkurences noteikumi.
7.6. Iepirkuma komisijai ir pienākums:
7.6.1. nodrošināt iepirkuma norisi un dokumentēšanu;
7.6.2. nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;
7.6.3. sniegt informāciju par iepirkumu PIL noteiktajos gadījumos un kārtībā;
7.6.4. vērtēt pretendentus un to iesniegtos piedāvājumus saskaņā ar PIL, nolikumu, tehnisko specifikāciju, tehnisko piedāvājumu un finanšu piedāvājumu, izvēlēties piedāvājumu vai pieņemt lēmumu par iepirkuma izbeigšanu, neizvēloties nevienu piedāvājumu; 
7.6.5. Informēt Pretendentu par to, ka saskaņā ar Valsts ieņēmumu dienesta publiskās nodokļu parādnieku datubāzes vai Nekustamā īpašuma nodokļa administrēšanas sistēmas pēdējās datu aktualizācijas datumā ievietoto informāciju ir konstatēts, ka Pretendentam vai personālsabiedrības biedram, ja Pretendents ir personālsabiedrība, vai Pretendenta norādītajam apakšuzņēmējam, kura sniedzamo pakalpojumu apjoms ir vismaz 10 000 EUR bez PVN no kopējās pakalpojuma līguma vērtības vai  Pretendenta norādītajai personai, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, piedāvājuma iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 euro;
7.6.6. Konstatējot, ka apakšuzņēmējs, kura sniedzamo pakalpojumu vērtība ir vismaz 10 000 EUR no kopējās pakalpojuma vērtības, vai persona, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, atbilst Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13. un 14. punktā minētajiem izslēgšanas gadījumiem pieprasīt, lai pretendents nomaina attiecīgo personu.
7.6.7. Laikā no piedāvājumu vai pieteikumu iesniegšanas dienas līdz to atvēršanas brīdim pasūtītājs nesniedz informāciju par citu piedāvājumu vai pieteikumu esamību. 
7.6.8. Piedāvājumu un pieteikumu vērtēšanas laikā līdz rezultātu paziņošanai pasūtītājs nesniedz informāciju par vērtēšanas procesu.
7.6.9. Veikt citas darbības, kas izriet no Publisko iepirkumu likuma un nolikuma, kā arī citiem normatīvajiem aktiem.

8. PRETENDENTA TIESĪBAS UN PIENĀKUMI
8.1. Piedalīšanās iepirkumā ir pretendentu brīvas gribas izpausme. Iesniedzot savu piedāvājumu dalībai iepirkumā, pretendents pieņem un ir gatavs pildīt visas nolikuma prasības, kā arī normatīvajos aktos paredzētās darbības. 
8.2. Pretendentam ir tiesības:
8.2.1. uzdot jautājumus un iesniegt iebildumus par iepirkumu Publisko iepirkumu likumā noteiktajā kārtībā;
8.2.2. iesniedzot piedāvājumu, pieprasīt apliecinājumu, ka piedāvājums ir saņemts;
8.2.3. iesniegt sūdzību par pasūtītāju un iepirkuma komisijas pieņemto lēmumu saskaņā ar normatīvajiem aktiem;
8.2.4. tikt informētam par iepirkumu komisijas izraudzītu pretendentu, ar ko paredzēts slēgt iepirkuma līgumu;
8.2.5. pieprasīt iepirkumu komisijai izsniegt lēmumu, ar kuru noteikts uzvarētājs iepirkumā; 
8.2.6. 10 dienu laikā pēc nolikuma 7.6.5. apakšpunktā norādītās informācijas izsniegšanas vai nosūtīšanas dienas iesniegt apliecinājumu par to, ka Pretendentam vai personālsabiedrības biedram, ja Pretendents ir personālsabiedrība, vai Pretendenta norādītajam apakšuzņēmējam, kura sniedzamo pakalpojumu vērtība ir vismaz 10 000 EUR no kopējās pakalpojuma līguma vērtības vai Pretendenta norādītajai personai, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām piedāvājuma iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu nebija nodokļu parādu, atbilstoši PIL 42.panta (6) daļas nosacījumiem. 
8.2.7. 10 darba dienu laikā pēc nolikuma 7.6.5. apakšpunktā norādītās informācijas izsniegšanas vai nosūtīšanas dienas iesniegt dokumentus par jaunu paziņojumā par līgumu vai iepirkuma procedūras dokumentos noteiktajām prasībām atbilstošu apakšuzņēmēju vai personu, uz kuras iespējām kandidāts vai Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām.
8.3. Pretendentam ir pienākums:
8.3.1. sagatavot piedāvājumus atbilstoši iepirkuma nolikuma prasībām, sedzot visas piedāvājuma   sagatavošanas un iesniegšanas izmaksas;
8.3.2. sniegt patiesu informāciju;
8.3.3. regulāri sekot līdzi pasūtītāja Pircēja profilā publicētajai informācijai par iepirkumu;
8.3.4. sniegt atbildes uz iepirkumu komisijas pieprasījumiem par papildu informāciju, kas nepieciešama piedāvājuma noformējuma pārbaudei, pretendentu atlasei, piedāvājumu atbilstības pārbaudei, kā arī vērtēšanai, pēc būtības nemainot vai nepapildinot savu piedāvājumu.

9. IEPIRKUMA LĪGUMS
9.1. Starp pasūtītājiem un iepirkuma uzvarētāju par katru attiecīgo daļu tiek noslēgts iepirkuma līgums atbilstoši tehniskajai specifikācijai un finanšu piedāvājumam un iepirkuma līguma projektam.
9.2. Pasūtītāji uzaicina Pretendentu, kurš atzīts par uzvarētāju, noslēgt iepirkuma līgumu 5 (piecu) darba dienu laikā no uzaicinājuma saņemšanas dienas. 
9.3. Ja izraudzītais Pretendents neparaksta iepirkuma līgumu noteiktajā termiņā savas vainas dēļ, to uzskata par atteikumu slēgt iepirkuma līgumu.
9.4. Ja kāds izraudzītais Pretendents atsakās slēgt iepirkuma līgumu ar Pasūtītājiem, Pasūtītājs pieņem lēmumu slēgt iepirkuma līgumu ar nākamo Pretendentu, kurš atbilst visām nolikuma prasībām un ir piedāvājis visizdevīgākos piedāvājumu, vai pārtraukt iepirkumu, neizvēloties nevienu piedāvājumu. Pirms lēmuma pieņemšanas par iepirkuma līgumu noslēgšanu ar nākamo Pretendentu, kurš piedāvājis saimnieciski visizdevīgāko piedāvājumu, Pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš atteicās slēgt iepirkuma līgumu. Ja nepieciešams, Pasūtītājs ir tiesīgs pieprasīt no nākamā Pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu. Ja nākamais Pretendents ir uzskatāms par vienu tirgus dalībnieku kopā ar sākotnēji izraudzīto Pretendentu, Pasūtītājs pieņem lēmumu pārtraukt iepirkumu, neizvēloties nevienu piedāvājumu. Ja pieņemts lēmums slēgt iepirkuma līgumu ar nākamo Pretendentu, kurš piedāvājis visizdevīgāko piedāvājumu, bet tas atsakās iepirkuma līgumu slēgt, iepirkumu pārtrauc, neizvēloties nevienu piedāvājumu. 
9.5. Iepirkuma komisija var pieņemt lēmumu par iepirkuma izbeigšanu bez rezultāta vai plānotā iepirkuma līguma termiņa un apjoma grozījumiem, ja Pretendenta, kuram būtu piešķiramas iepirkuma līguma slēgšanas tiesības, piedāvātās cenas pārsniedz Pasūtītāja budžetā paredzētos līdzekļus iepirkuma līguma izpildei.  
9.6. Iepirkuma līguma redakcijā var tikt veikti grozījumi, ievērojot PIL 61. panta noteikumus.


10. NOLIKUMA PIELIKUMI

10.1. Nolikumam ir šādi pielikumi:
10.1.1. Pretendenta pieteikums dalībai atklātā konkursā, veidlapa – 1.pielikums;
10.1.2. Pretendenta pieredzes apraksts, veidlapa – 2.pielikums;
10.1.3. Tehniskās specifikācijas katrai iepirkuma priekšmeta daļai - 3.pielikums;
10.1.4. Finanšu piedāvājums katrai iepirkuma priekšmeta daļai - 4.pielikums;
10.1.5. Līguma projekts – 5.pielikums.

